Datum: 08.10.2019.

**SAOPŠTENJE ZA MEDIJE**

**Pisce iz regiona okupile „Priče iz komšiluka“**

*Banjaluka ugostila autore najboljih priča pristiglih na književni konkurs*

„Priče iz komšiluka 3“, naziv je knjige nastale kao rezultat istoimenog konkursa koji je i ove godine objavio portal Mondo, uz podršku kompanije m:tel. Da je ovaj konkurs izrastao u ozbiljan književni događaj godine, dokaz je i podrška Ministarstva prosvjete i kulture Republike Srpske ovom projektu.

Promocija knjige, u kojoj se našlo 38 priča autora iz BiH, Srbije, Crne Gore i Hrvatske, održana je u Narodnoj biblioteci Republike Srpske u Banjaluci 7. oktobra 2019. godine, a o pričama su govorili članovi žirija Aleksandra Savić, predsjednica Udruženja lektora RS, te u ime kompanije m:tel Sandra Stanić, prof. srpskog jezika i književnosti, kao i Siniša Stanić, novinar portala Mondo.

Ovogodišnji konkurs „Priče iz komšiluka“, bio je još uspješniji od prošlogodišnjeg, kada je riječ o pristiglim radovima kojih je bilo više od 160, a prvu nagradu - štampanje i izdavanje autorske knjige osvojila je Nada Kaurin iz Zagreba za priču[„Jel fino? Jel da je?](https://www.google.com/url?client=internal-uds-cse&cx=008504562714715867563:carzirswnxe&q=http://mondo.ba/a884187/Magazin/Kultura/KRATKA-PRICA-Nada-Kaurin-Jel-fino-Jel-da-je.html&sa=U&ved=2ahUKEwjjkcnpiorlAhVF-aQKHRDqD44QFjABegQICRAC&usg=AOvVaw3ZC9TB-ocAr76jV228PKRH)“. Druga nagrada, tablet kompanije m:tel, osvojila je Vanja Šušnjar Čanković za [„Priču o dva konj](http://mondo.ba/a884424/Magazin/Kultura/KRATKA-PRICA-Vanja-Cankovic-Prica-o-dva-konja.html)a“.

Autori priča koje su ušle u knjigu „Priče iz komšiluka 3“ imali su priliku pročitati svoje radove na promociji ove knjige, a portal Mondo je za njih organizovao i književnu radionicu sa poznatim piscem Miljenkom Jergovićem.

**m:tel – imate prijatelje!**